Държавен вестник, бр. 36, 2025 г., стр. 117

БРОЙ  36	
Д Ъ Р Ж А В Е Н  В Е С Т Н И К 	
СТР.  117  
(2) Актът се изпраща от съда на Минис­
терството на правосъдието чрез системата 
по чл. 26, ал. 2 от Закона за електронното 
управление или чрез интеграция на регис­
търа с Единната информационна система 
на съдилищата. Актът се изпраща и във 
вид, съобразен с изискванията на чл. 64 от 
Закона за съдебната власт относно защитата 
на личните данни и на класифицираната 
информация.
Чл. 8. (1) Вписването и обявяването на 
актове, които не се извършват служебно въз 
основа на акт на съда, се заявяват чрез заяв­
ление по образец съгласно приложение № 1. 
Образецът се публикува в Автоматизираната 
информационна система за производство по 
несъстоятелност и стабилизация.
(2) Към заявлението се прилагат доказа­
телства за настъпване на заявените обстоятел­
ства или подлежащите на обявяване актове, 
както и за платена държавна такса, когато е 
дължима и не е платена по електронен път.
Чл. 9. Всяко искане за вписване или 
обявяване получава регистрационен индекс 
и се прилага по делото към партидата на 
предприемача.
Чл. 10. (1) В случай че законът не определя 
изрично друг срок, вписване и обявяване в 
регистъра се извършват в срок до 3 работни 
дни от постъпване на заявлението.
(2) В случай че заявлението не отговаря на 
изискванията по чл. 8, на заявителя се указва 
да отстрани установените недостатъци в срок 
до 2 работни дни. Указанията се изпращат 
на посочения от заявителя електронен адрес.
Чл. 11. (1) Грешки и непълноти, допуснати 
при вписване на обстоятелства, заличаване 
на вписвания или обявяване на актове, се 
отстраняват чрез ново вписване, съответно 
обявяване.
(2) Отстраняване на грешки и непълно­
ти се извършва служебно или по искане на 
съда, заявителя или заинтересовано лице. 
В искането се посочва регистърният номер 
на вписването или обявяването и уточне­
ние в какво се състои грешката, съответно 
непълнотата.
Раздел III
Съхраняване и достъп до регистъра
Чл. 12. Регистърът се води по начин, кой­
то гарантира сигурността на съдържащата 
се в него информация съгласно Закона за 
киберсигурност и чл. 12, ал. 4 от Наредбата 
за общите изисквания към информационните 
системи, регистрите и електронните адми­
нистративни услуги (ДВ, бр. 5 от 2017 г.).
Чл. 13. (1) Актовете по чл. 2, ал. 1 се 
обявяват без лични данни по смисъла на 
член 4, точка 1 от Регламент (ЕС) 2016/679 
на Европейския парламент и на Съвета от 
27 април 2016 г. относно защитата на физи­
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/EО (Общ регламент относно защитата 
на данните) (ОВ, L 119/1 от 4 май 2016 г.), с 
изключение на данните, които със закон се 
изисква да бъдат обявени.
(2) Подлежащите на обявяване и вписване 
актове се публикуват при спазване на изиск­
ванията на чл. 64 на Закона за съдебната 
власт относно защитата на личните данни 
и на класифицираната информация.
(3) Информацията по чл. 6, ал. 3, т. 4 
не е публично достъпна. Достъп до нея се 
осигурява в предвидените от закон случаи.
Чл. 14. (1) Достъпът до вписаните обстоя­
телства и обявените актове по чл. 2 е сво­
боден и безплатен.
(2) Регистърът осигурява възможност 
за извършване на справки чрез публичен 
интерфейс. Извършването на справки за 
вписаните обстоятелства може да се осъ­
ществява и чрез информационната система 
за обмен на справочна и удостоверителна 
информация (RegiX).
(3) Справките чрез публичния интерфейс 
на регистъра се извършват чрез търсене по 
следните критерии:
1. имена;
2. единен граждански номер (ЕГН);
3. личен номер на чужденец (ЛНЧ);
4. единен идентификационен код по 
БУЛСТАТ;
5. номер на дело;
6. съд;
7. година на дело;
8. период от време.
Чл. 15. (1) Регистърът предоставя следните 
административни услуги срещу заплащане 
на такса:
1. вписване и обявяване на актове по 
заявление;
2. издаване на удостоверение;
3. извършване на писмена справка за 
вписани обстоятелства;